વિશ્ર્વભરમાં ઈસાઈ મતાંતરણ માટે કુખ્યાત સૌથી મોટી અમેરિકન એજન્સી ‘કંપૈશન’ એ ભારતમાંથી પોતાના બોરિયા બિસ્તરા બાંધી લીધા છે. આ એજન્સી ‘કંપૈશન ઇન્ડિયા’ નામનાં બિનસરકારી સંગઠનના ઓથા હેઠળ વનવાસીઓમાં મોટાપાયે ધર્માંતરણ કરાવતી હતી. થોડા સમય પહેલાં મોદી સરકારે તેના વિદેશી ફંડ મેળવતા પહેલા પરવાનગી લેવાની શરત લગાવી હતી. કારણ કે સરકારી તપાસમાં બહાર આવ્યું હતું કે, અમેરિકન એનજીઓ કંપૈશનેર ભારતમાં સૌથી વધુ પૈસા મોકલી રહી છે અને તે તમામ પૈસા ઈસાઈ ધર્મનાં પ્રચાર-પ્રસાર અર્થે વપરાય છે. આ એનજીઓ છેલ્લાં ૩૦ વર્ષથી ભારતમાં કામ કરી રહી હતી અને દર વર્ષે વિદેશમાંથી ભારતમાં ૨૯૨ કરોડ રૂપિયા લાવતી હતી. જેને દેશના ૩૪૦ નાના-મોટા બિનસરકારી સંગઠનોમાં વહેચવામાં આવતા જે વનવાસીઓનું મતાંતરણ કરાવતી હતી. ઓબામા સરકાર વખતે ભારત પર આ એનજીઓના કામમાં માથુ ન મારવાનું દબાવ પણ કરવામાં આવ્યું હતું ત્યારે વિદેશ સચિવ જયશંકરે તેના થકી થતા ધર્માંતરણના સબૂતો બતાવી એનજીઓ પર નરમાસ દાખવવાની સ્પષ્ટ ના પાડી દીધી હતી. સંસ્થાની વેબસાઈટ પર જ લખેલું છે કે, તેનું ધ્યેય ગરીબીમાં જીવી રહેલાં બાળકોને જવાબદાર અને સંપ્પન નવયુવાન ઈસાઈ બનાવવાનું છે. મોદી સરકારે મદ્રાસના ‘કરુણા બાલવિકાસ ટ્રસ્ટ’ અને ‘કંપૈશન ઑફ ઇન્ડિયા’ નામની બે એનજીઓ પર કડક કાર્યવાહી કરી હતી. આ બન્નેને કંપૈશન ઑફ ઇન્ટરનેશનલ તરફથી ફંડના નામે કરોડો રૂપિયા મળતા હતા જેના થકી ગરીબોને લાલચ આપી ઈસાઈ બનાવવામાં આવી રહ્યો હતા. ત્યારબાદ એક પછી એક એનજીઓનાં મતાંતરણની પોલ ખોલવાની શરૂ થઈ હતી.